NaiveNeuron/SloPal huggingface dataset:
Mikulec, Roman, minister vnútra SR (2020-07-24):
Ďakujem pekne. Ja len veľmi rýchlo. Pána Blaha, viete, tak pre policajtov výstrojné súčiastky sú veľmi dôležité, ako aj materiálne vybavenie, bez toho, čiže môžte to dehonestovať, koľko chcete, ale bez toho, bohužiaľ, vykonávať prácu nevedia. Práve preto, že neignorujem tie podvody, tak sa im budem venovať, to vám môžem sľúbiť. Pán Saloň, áno, ja to chápem, ja som nehovoril o Airbasoch, ktoré sú potrebné, lietajú, ja som hovoril o Fokkeroch, ktoré neboli absolútne potrebné, a vychádzam iba z toho, čo mi hovoria dnes samotní piloti, že jednoducho boli kúpené štyri salónne úpravy, a úplne zbytočne. Pán Kamenický, rozpočet ministerstva vnútra, áno, je to berem, to, čo ste povedali, vaša reakcia, ale pre ministra financií, ja sa ani nerobím žiadnym ekonómom, len hovorím, že váš, za pôsobenia vašich vlád, kedy ste mali oveľa lepšie ekonomické podmienky, tak jednoducho tie investície mohli prísť v oveľa väčšom množstve, to je celé. Pán Linhart, ďakujem pekne. Pán Jarabiek, Jarjabek, práve preto, že nerobím politiku a nechcem ju robiť, tak môj výstup bol taký, aký bol. A pán Blaha povedal, že, že teda som sa tu vyplakal a že som menoval nejaké výstrojné, čiže a tak ďalej, a že sme na odvolávaní premiéra, tak sa zosúlaďte potom medzi sebou, lebo jeden vyčítate to, druhý opak. A, pán Takáč, prednostovia, myslím si, že k tomuto sa ani nebudem vyjadrovať, pretože vy o transparentnosti, čo sa týka výberu prednostov, nemôžte ani snívať. Ďakujem pekne. (Potlesk.)
Kuffa, Štefan, poslanec NR SR (2012-09-14):
Ak dovolíte, ďakujem za faktické pripomienky. Tú vetu zopakujem: Ženy a muži sú rovnaké bytosti. Toto spomenul kolega, ja som to z tohto tak pochopil. Pani kolegynku to tiež zháčilo, všimol som si, nonverbálnej komunikácii pomerne slušne rozumiem. A najväčšou odmenou pre pani Vaľovú, chcem povedať, ja si myslím, že pre ženy, ak sa mýlim, tak mi to môžte aj v kuloároch povedať, aj oko vypichnúť, nie sú peniaze, nie sú to peniaze, ale šťastná rodina. Šťastná rodina a dobre vychované deti. Či sa snáď mýlim? Ja, samozrejme, nepodceňujem aj odmenu za vykonanú prácu v profesijnej činnosti. Nech je rovnaká, ako ju má muž, hej, ak ju vykonáva rovnako dobre. Žena a muž, hej, tam nechcem robiť žiadne rozdiely. A ja sa nemusím tlačiť v tom, že či ten muž alebo žena, že majú rovnaké práva. Úplne nie, to je úplne blud. A na záver ešte chcem reagovať, keď ten kolega tuná povedal, no aj to je presne to zavádzajúce, že my kdesi ženy podsúvame a tlačíme do neprirodzených rolí. To, čo jednoducho tej žene ani neprislúcha, hej, a potom aj tie ženy sú koľkokrát z toho prostredia stresované. Keď kolega nevie, že čo to je kňaz a kňažka, tak neviem, či sa vracia do antiky a prehistorického obdobia, lebo kňažky, tie tu boli naozaj v prehistorickej dobe. A kňazstvo ako také, ale to nechcem rozoberať, lebo toto naozaj nie je téma tu v parlamente, aby som to nejak do detailov rozoberal. Ale, pán kolega, ak budeš mať záujem, veľmi rád sa ti budem venovať, aj tejto téme, aj problematike rodovej rovnosti. Nech sa páči, som ti k dispozícii tu kedykoľvek. Ďakujem pekne.
Paška, Pavol, predseda NR SR (2012-10-17):
Hlasovanie.) 140 prítomných, 59 za, 50 proti, 30 sa zdržalo, 1 nehlasoval. Ani tento návrh sme neschválili.
B. Bugár, podpredseda NR SR: (2005-01-20):
Ľ. Lintner, poslanec: Ďakujem pekne. Ja, samozrejme, zhodnotím rozpravu, alebo k rozprave vystúpim z titulu pozície spoločného spravodajcu. Len sa domnievam, že má istú logiku, aby som v rámci rozpravy po tom, čo sme celý deň tu počúvali k tejto téme, predniesol aj za poslanecký klub Aliancie návrh uznesenia, k tejto téme. Takže mi dovoľte predniesť návrh uznesenia Národnej rady Slovenskej republiky k novostavbe Slovenského národného divadla, možno aj preto, ak budete presne študovať tie návrhy uznesení, ktoré predniesol pán poslanec Jarjabek, tak tam možno z hľadiska formálnej stránky sú možno z hľadiska štylizácie, možno slová „ukladá“ celkom presne nereprezentujú to, čo môže Národná rada v zmysle smerom k vláde, kde môže žiadať, tak potom, samozrejme, pri hlasovaní zvážte, čiže predkladám tento návrh uznesenia: „Národná rada Slovenskej republiky žiada vládu Slovenskej republiky, po prvé, zrušiť uznesenie č. 1136 k Memorandu o porozumení medzi vládou Slovenskej republiky a spoločnosťou Truthheim Invest LC za účelom dostavby a následnej prevádzky novostavby Slovenského národného divadla, prijaté na rokovaní vlády Slovenskej republiky 24. novembra 2004. Po druhé, Národná rada Slovenskej republiky žiada zabezpečiť zachovanie súčasných scén Slovenského národného divadla na úrovni, ktorá prináleží tejto významnej ustanovizni. Po tretie, Národná rada Slovenskej republiky žiada vládu Slovenskej republiky vzhľadom na rozdielne odborné aj politické názory na ďalšie využívanie novostavby Slovenského národného divadla prihliadať pri svojom rozhodovaní na závery medzirezortnej pracovnej skupiny, ktorá bola za týmto účelom zriadená, po štvrté, Národná rada Slovenskej republiky žiada vládu Slovenskej republiky predložiť Národnej rade Slovenskej republiky návrh riešenia pre novostavbu Slovenského národného divadla v termíne do 31. marca 2005.“ Ďakujem.
Vášáryová, Magdaléna, poslankyňa NR SR (2014-11-08):
Vážení priatelia, my by sme mali po tomto prejave vykríknuť, heuréka, máme slovenského Lettermana, my máme konečne človeka, ktorý ovláda politický kabaret. Slovensko dnes nemá politický kabaret a pán Kaliňák je absolútny talent. To je veľmi zriedkavý talent. Jeho ťahá obecenstvo, on ho vie rozosmiať, čím ho viacej rozosmieva, tým viacej mu prichádzajú nové nápady, skvelé. Akurát nemá ešte jednu vlastnosť. A to je timing, pretože aj kabaret sa musí končiť niečím. Ale je tu jeden ešte háčik. Toto nie je kabaretný umelec, toto je najsilnejší a najnebezpečnejší minister akejkoľvek vlády na svete, minister vnútra. A ja nechcem, aby v slovenskej vláde bol takýto minister kabaretným umelcom. To sa mi zdá nebezpečné. My tu hovoríme celý čas o firme Medical Group. A tento kabaret, bohužiaľ, toto meno vôbec nespomenul. Vôbec ho nespomenul. A dnes ľudí na Slovensku zaujíma, v koho vrecku skončil ten milión eur. To je zásadná otázka. A preto tu sedíme a pre toto nie sme doma, a preto nechcem, aby náš minister vnútra bol kabaretným umelcom.
Taraba, Tomáš, poslanec NR SR (2020-04-22):
No tak toto bol teda riadny úlet, ale chcel by som ísť do vecnej roviny. Ja som včera bol na hospodárskom výbore a prišiel tam štátny tajomník ministerstva hospodárstva a, pán podpredseda parlamentu, keď teda obhajujete kvalitu tohoto predkladaného materiálu, za jeden a pol minúty sme počuli o tom, že v cestovnom ruchu idete znížiť daň, potom chcete zaviesť rovnú daň a chcete zvýšiť spotrebné dane a dane na majetok. To znamená, behom troch asi minút sme sa dozvedeli tri rôzne daňové scenáre, ktoré chcete realizovať. A už keď idete pre pani Veroniku zriaďovať teda nové ministerstvo a chcete rozvíjať tie, tie zaostalé regióny, tak ja som mal tú česť robiť na veľkých strategických projektoch, ktoré sem išli, a moja otázka bola, máte tam jednu vetu, že zabezpečíte prílev zahraničných investorov do zaostalých regiónov, akože nejak takto to znie. A keď som sa opýtal, ako to chcete urobiť, tak odpoveď vášho štátneho tajomníka na ministerstve hospodárstva bola, že ale, prosím vás pekne, veď to teraz neni vôbec aktuálne, my vôbec nevieme, či sem niekto príde. Takže prezentovali ste sa, že treba začať hovoriť pravdu, tak hovorte potom ľuďom pravdu! Vy ste mali začať to programové vyhlásenie vetou, že neviete, čo bude o mesiac, neviete, čo bude o dva mesiace, pretože, pretože tak – a to je objektívne, ja tomu rozumiem, že keď ste zavreli celé hospodárstvo, že naozaj sa nevie, že ako sa to naštartuje, ale potom treba toto ľuďom povedať, že vy neviete, čo bude o dva mesiace. A všetky tieto traktáty ostatné, ktoré tam sú, tak jednoducho to sú, to sú vzdušné zámky zatiaľ. Ďakujem.
Hrnčiar, Andrej, podpredseda NR SR (2019-05-13):
Otváram všeobecnú rozpravu. Do rozpravy som dostal jednu písomnú prihlášku,  od poslanca Karola Galeka. Nech sa páči, pán poslanec.
B. Bugár, podpredseda: (2005-02-04):
(Hlasovanie.) Prítomných 139 poslancov, za 68, proti 1, zdržalo sa 69 poslancov, 1 nehlasoval. Konštatujem, že návrhy pána poslanca Brocku sme neschválili. Nech sa páči. J. Miklušičák, poslanec: Teraz budeme hlasovať o pozmeňujúcich návrhoch, ktoré predložil pán poslanec Federič. Najskôr budeme hlasovať o bode č. 1. Pán predsedajúci, dajte hlasovať.
Shahzad, Silvia, poslankyňa NR SR (2018-09-14):
Vážená pani predsedajúca, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1005. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1100 z 26. júna 2018, rozhodnutím č. 1054 z 28. mája 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Prosím, pani predsedajúca, otvorte všeobecnú rozpravu.
Bugár, Béla, podpredseda NR SR (2018-06-19):
Nech sa páči, prezentujme sa a hlasujeme. (Hlasovanie.) Prítomných 143, za 51, proti 40, zdržalo sa 52. Ani tento bod návrhu pána poslanca Beblavého schválený nebol. Nech sa páči.
Chren, Martin, poslanec NR SR (2014-11-09):
Ďakujem veľmi pekne. Vážený pán minister, ja by som chcel vrátiť trošku debatu od toho, kam sa zatúlala, k tomu, kam dnes naozaj patrí. Hovorili ste tu o tom, že naše vystúpenia sú rozprávky a že strašíme na tému, ako SMER ubližuje ľuďom. Ale skutočnosť je taká, že vy naozaj ubližujete ľuďom, my nestrašíme. Tí obyčajní ľudia na základe toho, čo vaša vláda robí, trpia, vy im škodíte. Zoberte si ten prípad tej nemocnice v Piešťanoch. Celá vláda, keď tu náhodou niekto je, pán premiér nás svojou prítomnosťou ani nepoctil, po drvivú väčšinu času sa tvári, že sa nič nestalo, veď za to predražené cétečko nebolo ani zaplatené. Ale stalo sa. Veď to cétečko v tej piešťanskej nemocnici dodnes nie je. Ten lekár, ktorý upozorňuje na to, čo sa tam stalo, ten je najviac nešťastný z toho, že nemá pacientov kam poslať na vyšetrenie. Koľko desiatok, stoviek, tisícov ľudí bude musieť čakať o týždne, mesiace dlhšie na vyšetrenie, len kvôli tomu, že niekto si tu systémovo zo zdravotníctva, a ten niekto má veľmi jasné vzťahy a kontakty na vašu vládu, robí kšefty? Ja naozaj nikomu, ani vám, neprajem nič zlé. Ale viete čo? Prial by som vám, aby ste sa niekedy dostali na nejaké onkologické oddelenie, čo i len ako hosť, a sadli si tam na lavičku k tým ľuďom a porozprávali sa s ľuďmi, ktorým práve povedali, že majú rakovinu, ale že o tom, koľko života im zostáva, sa dozvedia až o niekoľko týždňov, pretože CT vyšetrenie je drahé, alebo cétečko v nemocnici práve nie je a bude trvať niekoľko týždňov, kým sa dozvedia, ako na tom sú. Vy ubližujete ľuďom takýmito kšeftami, aj keď neboli zaplatené, ubližujete reálne slovenským pacientom. A to nie je rozprávka, ani strašenie.
Žiga, Peter, podpredseda NR SR (2024-09-26):
S reakciou pán poslanec Hlina.
M. Číž, podpredseda NR SR: (2007-03-28):
(Hlasovanie.) Prítomných 139 poslancov, za návrh 45 poslancov, proti 85 poslancov, zdržalo sa 9 poslancov. Konštatujem, že tento návrh sme neschválili.
Figeľ, Ján, podpredseda NR SR (2013-09-12):
Ďakujem pekne. Na vystúpenie pána poslanca Mihála sú tri faktické poznámky. Končím možnosť prihlásiť sa do faktických. Nech sa páči, Zoltán Daniš s prvou faktickou.
Blanár, Juraj, podpredseda NR SR (2021-04-01):
Ďakujem. Dávam možnosť prihlásiť sa ústne do rozpravy. Konštatujem, že nikto. Uzatváram týmto rozpravu. A chcem sa spýtať pána navrhovateľa alebo pána spravodajcu... nemajú záujem o záverečné slovo. Takže ďakujem obom a prerušujem rokovanie o tomto bode programu. Procedurálny návrh, pán predseda výboru Vetrák, nech sa páči.
Laurenčík, Milan, podpredseda NR SR (2021-05-27):
Páni poslanci, prosím, ukľudnite sa!
T. Cabaj, poslanec: (2006-03-16):
Dovoľte len jednu poznámku na záver. Chcem informovať, ak neinformovali predsedovia poslaneckých klubov, ak sa hľadalo riešenie, ako prijať jednotlivé návrhy, ktoré sú v rokovaní tejto schôdze Národnej rady, bol prijatý všeobecný úzus, že v prípade, že do zákonov, ktoré sú na prerokovanie, budú dávané podstatné zmeny a rozšírenia týchto náležitostí, že radšej potom tieto zákony neprijať a nechať na riadny legislatívny proces, ktorý prebehne v rámci pripomienkového konania, pretože už je známa vec, že pri predkladaní poslaneckých návrhov vyhýbame sa celému legislatívnotechnickému postupu, ale rovno sa to dostane do rokovania Národnej rady. Takže chcem na túto skutočnosť upozorniť, samozrejme, že Národná rada rozhodne hlasovaním o tých návrhoch, ktoré tu boli predložené.
Verešová, Anna, poslankyňa NR SR (2017-09-11):
Ďakujem za slovo. Je až neuveriteľné, ako tú nejakú etapu, nejaké obdobie sa musí naprávať nespravodlivosť na situácii adoptívnych rodičov. A opäť sa stále, aj teraz prinášame zase ďalší zákon, ktorým jasne poukazujeme, že boli diskriminovaní. Už som to tu povedala, že si zložím klobúk pomyselný z hlavy a pred každým sa ukloním, kto si zoberie do svojej starostlivosti, kto si adoptuje dieťa. A takíto rodičia by mali byť zvý-hod-ňo-vaní a nie že len rovnako podporovaní s biologickými rodičmi. Nuž a čo sa týka týchto obidvoch návrhov, lebo aj ten svoj si predstavil už, kolega Mihál, tak sčasti, tak škoda, že to vieme iba my, opozícia, že to nevie vláda.
D. Lipšic, podpredseda vlády a minister spravodlivosti SR: (2004-06-17):
Cieľom návrhu zákona je predovšetkým upraviť povinnosť zabezpečovať ochranu poriadku a bezpečnosti zborom nielen v súdnych objektoch, ale aj v objektoch prokuratúry. Zosúladiť podmienky použitia informačno-technických prostriedkov Zborom väzenskej a justičnej stráže s novým zákonom o ochrane pred odpočúvaním. Sprecizovať práva a povinnosti príslušníkov zboru, pričom sa navrhuje umožniť im pri zabezpečovaní ochrany a poriadku väzenských objektov právo odňať nielen zbraň, ale aj prostriedok audiovizuálnej techniky v snahe zabrániť ich nedovolenému prieniku do týchto objektov. Pri zabezpečovaní ochrany a poriadku objektov súdov a prokuratúr sa umožňuje príslušníkom zboru požadovať preukázanie totožnosti osoby vstupujúcej do objektu. Takisto návrh novely rieši presnejšie formulácie, kedy bude možné vykonať služobné zákroky pod jednotným velením, kedy bude možné použitie ochranných kukiel, kde sa špecifikujú presne stanovené prípady. Návrh novely zákona zároveň umožňuje, aby mohol obvineného dodať do miesta výkonu väzby aj príslušník Zboru väzenskej a justičnej stráže za podmienky, že obvinený je prítomný na verejnom zasadnutí, na ktorom sa rozhoduje o sťažnosti prokurátora proti rozhodnutiu o väzbe, a budova súdu je stavebne spojená s budovou ústavu na výkon väzby, a to vzhľadom na to, že uvedený postup zjednoduší dodávanie obvinených do výkonu väzby v týchto prípadoch. Sú to prípady, keď podľa Trestného poriadku v 5-dňovej lehote rozhoduje krajský súd o sťažnosti prokurátora proti rozhodnutiu okresného súdu o nevzatí obvineného do väzby. V takom prípade by nebolo nevyhnutné zabezpečovať prítomnosť polície, ale by mohli byť do výkonu väzby predvedení obvinení priamo príslušníkmi Zboru väzenskej a justičnej stráže, ktorí sú v súdnych objektoch prítomní. Na záver mi dovoľte, vážené pani poslankyne, vážení páni poslanci, vás požiadať o podporu vládneho návrhu zákona a jeho posunutie na prerokovanie do druhého čítania. Ďakujem, pán predseda.
V. Novotný, poslanec: (2008-05-13):
Takisto sa veľmi teším na diskusiu v tomto pléne o zákone o ochrane nefajčiarov, ktorý by mal prísť v tomto roku. Pretože to bude tiež zákon, kde budeme môcť naozaj deklarovať svoje stanovisko k tomu, či chceme chrániť verejnosť pred týmito návykovými látkami a neduhmi, alebo len chceme predstierať, že ju chceme chrániť. Takže problémom tohto zákona trošku je, že keď ho schválime, nič nevylepšíme, nič nebude lepšie fungovať, len sa budeme tváriť, že sme niečo vyriešili. Žiaľ, táto novela zákona nevyrieši... (Prerušenie vystúpenia časomierou.)
V. Veteška, podpredseda NR SR: (2004-05-12):
Ľ. Navrátilová, poslankyňa: Pani kolegyňa Bollová, áno, ja si uvedomujem, že úžera je vred na tele tejto spoločnosti, ale pokiaľ ho chceme liečiť, musíme si vyberať správne lieky, a toto nie je správny liek. Takýmto spôsobom nemôžeme vstupovať do Občianskeho a Obchodného zákonníka, pretože keď to pripustíme, bude sa to diať aj v iných oblastiach spoločenského života a urobíme chaos v právnom systéme tohto štátu. Ďakujem.
Číž, Miroslav, podpredseda NR SR (2015-09-23):
Ďakujem, pán minister. Teraz dávam slovo spravodajcovi, ktorého navrhol navrhnutý gestorský výbor, pánovi poslancovi Petrovi Náhlikovi, aby predniesol spravodajskú správu.
Hrnčiar, Andrej, podpredseda NR SR (2016-11-29):
Končím možnosť nahlásiť sa s faktickými poznámkami, na vystúpenie pána poslanca je šesť faktických poznámok. Nech sa páči, pán poslanec Mizík.
Grendel, Gábor, podpredseda NR SR (2020-05-13):
... takže nech sa páči, ale hovorte, prosím, buď o všeobecných príkladoch. (Hovorené súbežne s rečníkom.)
I. Mikloš, poslanec: (2007-03-27):
Chcel by som zdôrazniť, že použitie sily na zastavenie zla a genocídy a vyvražďovania je legitímne správne a dokonca aj slušné a ľudské. To, že, áno, to, že pritom vždy, vždy dôjde aj k istým obetiam, to je, žiaľbohu, to sú náklady nie toho zásahu, to sú náklady toho, čo sa tam dialo. To sú náklady zastavenia genocídy, ktorá by pokračovala, ak by k tomuto zásahu nedošlo. Hovoríte, že my nevieme, čo je národnoštátny záujem. Pán podpredseda, tak napríklad národnoštátnym záujmom tejto krajiny bolo, aby sa dostala z medzinárodnej izolácie, v ktorej bola v roku 1998, aby sme dobehli susedné krajiny pri vstupe do Európskej únie, do OECD, do NATO, aby sme stabilizovali ekonomiku a urobili také reformy, ktoré prinášajú ľuďom prácu. Toto je národno-štátny záujem. Napríklad aj to, že sme sa vedeli postaviť proti tomu, aby zákon inej krajiny platil na území tejto krajiny. To je napríklad ochraňovanie národnoštátnych záujmov. (Potlesk.) A treba povedať jedno, a to podstatné a kľúčové, a to je to, že tento návrh, za ktorý chcete hlasovať, umožňuje hlasovať Slovensku za Ahtisaariho návrh. To je to podstatné a kľúčové. A preto nechcete odpovedať na otázku, ako bude Slovensko hlasovať, ak k hlasovaniu príde, v Bezpečnostnej rade. (Potlesk.)
M. Kotian, poslanec: (2010-05-26):
Vy ste nepochopili podstatu veci, čo sa teraz deje. Čo sa bude, aké následné kroky budú zo strany Maďarskej republiky v tomto smere. Vy ste nejako zabudli, že tu bolo, že tu je Kosovo a že aké dôsledky momentálne v tomto smere vznikli. Vy asi si neuvedomujete to nebezpečenstvo, ktoré tu môže nastať, a ten obrovský tlak, ktorý tu vytvára fašistické, pomaličky neonacistické zoskupenie v Maďarsku.
Zmajkovičová, Renáta, podpredsedníčka NR SR (2013-11-28):
Pán poslanec, spravodajca, nech sa páči, v zmysle rokovacieho poriadku máte slovo.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 143 poslancov, za 42, proti 6, zdržalo sa 92, nehlasovali 3. Konštatujem, že Národná rada sa uzniesla, že nebude pokračovať v rokovaní návrhu zákona . Pokračujeme hlasovaním o návrhu vlády na skrátené legislatívne konanie o vládnom návrhu zákona, ktorým sa mení zákon č. 534/2021 Z. z. o štátnom rozpočte na rok 2022 , tlač 1202. Dávam slovo poverenému členovi výboru pre financie a rozpočet poslancovi Petrovi Kremskému, aby hlasovanie uviedol. Tlač 1202. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2016-10-19):
Pani poslankyňa Gaborčáková, chcete reagovať? Nech sa páči.
Ivan, Miroslav, poslanec NR SR (2016-05-24):
Ďakujem za slovo. Áno, a ďakujem kolegovi Karolovi Galekovi za vtipnú poznámku s tými vozíkmi, neuviedol som to tam, ale áno, je to pravda. Potvrdzujem to, vozík bez motorového vozidla na diaľnicu nepôjde asi. A čo sa týka tej, tej možnej sumy. Áno, je to obrovská hrozba pre ľudí a pre mňa je len nepríjemným prekvapením, že ministerstvo dopravy otáľa s akýmikoľvek krokmi a necháva ľudí v stave akéhosi, akejsi nervozity, čo sa tu bude diať. Pretože samo potvrdilo, koľko tisíc ľudí sa naozaj priestupku dopustilo a oni ani sami nevedia, ktorí sú to. Takže naozaj nečakajme a poďme, podporme tento zákon, naozaj ukľudnime ľudí na Slovensku.
Osuský, Peter, poslanec NR SR (2015-09-29):
Ďakujem pekne. Pripájam sa k tomu, čo hovorila kolegyňa Jurinová. Myslím si, že naša spoločnosť urobila v oblasti dobrovoľníctva na jednej strane mohutný krok vzad. Predstava, že by niekto skrášľoval svoju obec či mesto v Akcii Z, je dneska zrejme čistou utópiou. Na druhej strane vyrastajú dobrovoľnícke organizácie, ktoré by mali podporovať aj štát, aj spoločnosť, pretože pomáhajú niesť časť kríža, ktorý by inak musel celý niesť štát. A musím povedať, že ak sa takto na nás listom obrátili (dobrovoľnícka Horská služba), domnievam sa, že je to možno ešte úplne iný level, ako je zápas bratislavských taxikárov s Uberom, pretože dobrovoľnícke organizácie Horskej služby konajú dôležitú humánnu a potrebnú činnosť. Ak majú pocit, že sa ich zákonné postavenie zhoršuje, tak to nie je dobré z akéhokoľvek pohľadu. A domnievam sa, že, samozrejme, možno cechovnícky záujem hovorí vybrať si jedného poskytovateľa a toho fedrovať, ale nemalo by to platiť špecificky práve pri takých dobrovoľníckych činnostiach, ako je Horská služba. Za seba môžem povedať, že ak ešte niekedy budem mať možnosť a istotu, že má môže podporiť 76 poslancov, podobne ako kolegyňa Jurinová sa budem snažiť reglementovať práva dobrovoľníckej Horskej služby, pretože si málokto zasluhuje, ako práve takéto organizácie, našu pozornosť, pretože slúžia všetkým. A neželám nikomu, aby možno v jednej chvíli, v nejakých sekundách života, chýbal horský dobrovoľný záchranca.
Pellegrini, Peter, predseda NR SR (2015-02-03):
Prezentujme sa a hlasujme o návrhu pani spravodajkyne uvedený vládny návrh zákona ako celok schváliť. (Hlasovanie.) Prítomných 138 poslancov, za hlasovalo 135, zdržali sa 3 poslanci. Konštatujem, že sme schválili vládny návrh novely zákona č. 180/1995 Z. z. o niektorých opatreniach na usporiadanie vlastníctva k pozemkom. Panie poslankyne, páni poslanci, pri schvaľovaní návrhu programu, keď sme otvorili rokovanie 46. schôdze, som vás informoval, že minister zdravotníctva nás požiadal o zaradenie Informácie o zámere realizácie výstavby novej nemocnice v Bratislave do programu tejto schôdze. Je to tlač 1392. Výbor pre zdravotníctvo tento materiál dnes prerokoval, a preto teraz podávam návrh na zaradenie tohto nového bodu do programu 46. schôdze s tým, že by sme ho prerokovali vo štvrtok 5. februára po vládnych návrhoch zákonov, ktoré na rokovanie Národnej rady predkladá pán minister zdravotníctva. Teda po jeho bode 19. Skúsim všeobecný súhlas? (Súhlasná reakcia pléna.) Ďakujem vám veľmi pekne. Nemusíme teda o tom hlasovať. Takže pán minister bude vo štvrtok 5. februára predkladať nie štyri, ale päť bodov vrátane tejto informácie o výstavbe novej nemocnice v Bratislave. Ďakujem vám veľmi pekne. Vyčerpali sme všetky body, o ktorých sme mali hlasovať. Po jednominútovej prestávke budeme pokračovať v rozprave, kde bude v rozprave pokračovať pán poslanec Mihál. Pokračujeme o 17.12 hod. (Prestávka.) (Po prestávke.)
Tankó, Viliam, poslanec NR SR (2023-12-14):
Ďakujem, kolega, za tento výživný príspevok. Vláda Roberta Fica schválila zvýšenie viac ako 900 poplatkov, ako sme tu už počuli, počuli, týka sa to všetkých bez ohľadu na príjem a bez ohľadu na to, či niekto pracuje, alebo nie. Týmto spôsobom získa vláda Roberta Fica 50 mil. eur ročne. Tieto poplatky na konci dňa zaplatíme my obyčajní ľudia. Zvyšovanie daní a odvodov týmto spôsobom určite nie je konsolidáciou. Konsolidácia musí byť udržateľná a jej východisko má byť zodpovedná politika. Rozumiem tomu, že ľudia nemajú čas čítať mnoho strán zákonov a porovnávať vývoj cien a poplatkov, preto sa chcem poďakovať Julovi Jakabovi, že vytvoril stránku Ficovepoplatky.sk, kde každý z nás nájde všetky zvýšené poplatky, ktoré, zopakujem, na konci dňa zaplatíme my obyčajní ľudia Bez ohľadu na príjem a bez ohľadu, či pracuje, alebo nie. Ficova vláda na jednej strane sa snaží naplniť ich predvolebný sľub a dôchodcovia namiesto 606 eur dostanú plošne 300 eur. Ale na druhej strane napríklad štvorčlennej rodine v roku 2024 zoberie celkom slušný balík z peňaženky vďaka ich tzv. konsolidačnému balíku. Nezabudnite, že keď sa zvýšia poplatky bankám, zamestnávateľom, zdravotníctvu, tak zvýšia svoje ceny, ktoré zaplatíme znova iba my obyčajní ľudia. Poviem vám na záver ešte pár príkladov, zvýšia sa výdavky na vydanie vodičáku, pasu, za výpis z registra trestov, zvýšia sa odvody do zdravotnej starostlivosti a mnoho ďalšieho, takže fakt toto, čo dnes odznelo v pléne, má vplyv na nás obyčajných ľudí. (Potlesk.)
B. Bugár, podpredseda NR SR: (2004-01-23):
Konštatujem, že sme..., pán poslanec, ešte ideme ďalej. My sme sa rozhodli len o tom, že prerokujeme tento návrh v druhom čítaní. Takže o lehotách a o výboroch, nech sa páči.
Pellegrini, Peter, podpredseda NR SR (2024-01-18):
Pán poslanec Kišš.
Štefanec, Ivan, poslanec NR SR (2011-11-30):
...ďakujem, schválené a zahrnuté v bode 2 spoločnej správy. Preto bude následne potrebné vypustiť bod 2 zo spoločnej správy z legislatívno-technického dôvodu a hlasovať o ňom samostatne s odporúčaním ho neschváliť. „2. K doterajšiemu čl. VII, v doterajšom článku VII sa za  doterajší druhý bod vkladá nový tretí bod, ktorý znie: „3. Za § 101b sa vkladá § 101c, ktorý znie: „§ 101 c. Poskytovateľ platobných služieb je povinný plniť povinnosť poskytovať informáciu podľa § 38 ods. 5 najneskôr do 1. júna 2012.“.“.“ Doterajší tretí bod sa označuje ako štvrtý bod. Odôvodnenie je nasledovné: Navrhuje sa prechodné obdobie, počas ktorého nebudú poskytovatelia platobných služieb povinní uvádzať informácie podľa § 38 ods. 5. Tieto informácie budú povinní uvádzať najneskôr od 1. júna 2012. Zákonná povinnosť zobrazovania informácií o disponibilnom zostatku a zostatku vlastných prostriedkov na účte klienta môže byť realizovaná až po úprave príslušných informačných systémov. Prevádzkovatelia platobných služieb však majú uloženú povinnosť zobrazovať obidva zostatky už od 1. 12. 2011, pričom na implementáciu zákona bol daný len jeden mesiac, teda doba, počas ktorej nebolo technicky možné informačné systémy prispôsobiť. Je potrebné poskytnúť prevádzkovateľom platobných služieb dostatočný časový priestor na prispôsobenie sa novej povinnosti, v rámci ktorého sa prevádzkovatelia platobných systémov dohodnú s regulátormi na jednotnom systéme zobrazovania informácií. Navrhovaná zmena je v prospech spotrebiteľa, pretože v prípade jej neprijatia hrozí, že klientovi až do doby zmeny informačných systémov nebude môcť byť poskytovaná žiadna informácia o stave disponibilných prostriedkov na účte, hoci takúto informáciu už v súčasnosti dostáva. „3. K doterajšiemu čl. VIII, čo je novooznačený článok IX. Doterajší článok VIII, novooznačený článok IX, znie: „Čl. IX. Tento zákon nadobúda účinnosť 31. decembra 2011 okrem čl. I bodov 8, 9, 15 až 17, 19 až 40, 44 až 48, 51, 53, 55 až 58, 66 a 76 (príloha bod 23), čl. III a čl. V bodov 1 až 4, 6 až 38, 49 a 55 (príloha bod 10), ktoré nadobúdajú účinnosť 1. júla 2012.“.“.“ Toľko navrhované znenie zákona. Odôvodnenie je nasledovné: Cieľom novonavrhovaného bodu je zjednotiť body 12, 13 a 14 spoločnej správy upravujúce účinnosť do jedného ustanovenia, nakoľko tieto body v znení navrhovanom v spoločnej správe nie sú vzájomne zosúladené. Z legislatívno-technického hľadiska bude preto potrebné vypustiť body 12, 13 a 14 zo spoločnej správy a hlasovať o nich samostatne s odporúčaním tieto body neschváliť. Dámy a páni, dovoľujem si vás požiadať o podporu týchto návrhov. Ďakujem.
J. Laššáková, poslankyňa: (2009-04-15):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Predkladaný vládny návrh zákona je iniciatívnym materiálom Ministerstva spravodlivosti Slovenskej republiky. Konštatujem, že spĺňa z formálnoprávnej stránky náležitosti  uvedené v § 67 a § 68 zákona   Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia  návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky, s medzinárodnými zmluvami, zmluvami, ktorým je Slovenská republika viazaná a s právom Európskych spoločenstiev. Navrhovateľ predpokladá, že návrh zákona nebude mať neutrálny vplyv na štátny rozpočet, neutrálny dopad na obyvateľov, hospodárenie podnikateľskej sféry a iných právnických osôb a nebude mať negatívny vplyv na životné prostredie. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti  určené v čl. III Legislatívnych pravidiel tvorby zákonov. Vyplýva z nej, že problematika návrhu  právneho predpisu je upravená v práve Európskych spoločenstiev. Nie je  upravená v práve Európskej únie ani obsiahnutá v judikatúre Súdneho dvora Európskych spoločenstiev alebo  Súdu prvého stupňa Európskych spoločenstiev. Osobitná časť dôvodovej správy obsahuje odôvodnenie ustanovení navrhovaného zákona.  Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla, že podľa § 73 ods. 3 písm.  c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1038 z 31. marca 2009 podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory Národnej rady Slovenskej republiky: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Ústavnoprávny výboru Národnej rady Slovenskej republiky. Odporúčam, aby výbory predmetný  návrh zákona prerokovali v druhom čítaní do 10. júna  2009 a v gestorskom výbore do 12. júna 2009. Uviedla som spravodajskú informáciu. Prosím, pán podpredseda, otvorte rozpravu.
Droba, Juraj, poslanec NR SR (2015-12-01):
Vážení kolegovia, zvolávam rokovanie zahraničného výboru na 12.00 hodinu do miestnosti č. 149. Ďakujem.
Taraba, Tomáš, poslanec NR SR (2022-09-28):
Pán Viskupič, tak ja ti pripomeniem, ako ste tu dva a pol roka fungovali, keď tá vaša strana, teda ktorá uznáva vždy kvalitu navrhovaných zákonov a podobne. Ja som tu mal napríklad návrh zákona o tom, aby keď niekto pôjde po diaľnici, nemá zaplatenú diaľničnú známku a každý vieme, že tam je mýto, takže mýto vždy každého zachytí, aby v tej pokute ten človek hneď mal aj zaplatenú diaľničnú známku. Obyčajná technická jednoduchá vec. Neprešlo to jedným hlasom. Nehlasovali ste za to vy zo SaS. V pohode, dobre, takto ste tu fungovali dva a pol roka. Neprešlo tu opozícii nič! A vy ste sa tu na to prizerali. Môžem ti tu dať stovky zákonov, ktoré ste tu vy odignorovali od opozície, a ty sa tu teraz postavíš a budeš čo, sa mňa pýtať, či ja som mohol zahlasovať za Matovičov návrh zákona, aby daňová úľava v rodine sa vyrátavala nie z jednej výplaty, ale z výplaty dvoch rodičov, z celej rodiny?! A pokiaľ ide o tieto tvoje narážky na obchodovanie, tak teraz sa zober, choď pred tie dvere a choď to tam povedať do kamier! Nebuď posero, sa zober a choď to tam povedať, kde nemáš imunitu! (Reakcia z pléna.) Kde nemáš imunitu! Čo si vy myslíte?! Čo tu koho budete okydávať?! Vy ste koľko zarobili na tých plastových fľašiach, čo ste to tu nastavili pre Sabola?! Koľko?! Prečo ste dali na neziskovku plastové fľaše, kde končí miliarda?! (Reakcie z pléna.)
Laššáková, Jana, podpredsedníčka NR SR (2015-05-06):
S reakciou pani podpredsedníčka, nech sa páči.
Čaplovič, Dušan, poslanec NR SR (2014-12-04):
Vážená pani podpredsedníčka, vážený pán minister, pani poslankyne, páni poslanci. V súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, ktorý je pod tlačou 1285. Predkladám informáciu. Na zdravie! (Reakcia na kýchnutie v sále.) Predkladám informáciu k predloženému návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej tejto technickej úpravy zákona. Vychádzajúc z oprávnení, ktoré pre mňa ako spravodajcu výboru vyplývajú z § 73 zákona o rokovacom poriadku, odporúčam, aby sa Národná rada Slovenskej republiky po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Prosím, páni predsedajúca, pani podpredsedníčka, otvorte všeobecnú rozpravu. Ďakujem vám veľmi pekne.
Blanár, Juraj, podpredseda NR SR (2023-02-07):
Teraz s faktickou pán poslanec Pročko.
Doležal, Andrej, minister dopravy a výstavby SR (2020-07-15):
Chcem reagovať, lebo aj je to aj slušné, aby ste mohli aj vy potom ešte na mňa fakticky reagovať. Úrad verejného zdravotníctva má v zmysle tzv. zákona o priestupkoch, č. 372, je oprávnený vykonávať alebo vyžadovať úkony potrebné na získanie, zistenie totožnosti osôb a ich pobytu. Čiže to je dôležité, že teda to Úrad verejného zdravotníctva robiť môže, a áno, práve na základe tohto, tohto bodu 2 môže požiadať o súčinnosť, resp. z titulu, že je iným orgánom štátu, môže požiadať o súčinnosť operátora, aby mu poskytol aj údaje nad rámec telefónneho čísla, aby dokázal túto osobu stotožniť. To len na dovysvetlenie. Ale čo je možno ešte dôležitejšie, vy ste povedali, že Úrad verejného zdravotníctva disponuje alebo bude disponovať lokalizačnými informáciami a podobne. Nie! Úrad verejného zdravotníctva ani nemá ako sa k týmto lokalizačným dátam dostať. Úrad verejného zdravotníctva požiada o súčinnosť operátora iba v rozsahu poskytnutia telefónneho čísla. Je to tam exaktne napísané, ale my sme túto debatu mali v rámci, v rámci prerokovania na výbore a zdôrazňujem, v žiadnom prípade sa nebude jednať o osobné údaje a v žiadnom prípade Úrad verejného zdravotníctva nebude disponovať lokalizačnými údajmi. Ďakujem.
Fitz, Peter, poslanec NR SR (2015-09-23):
Pani predsedajúca, teraz dajte hlasovať o pozmeňujúcom a doplňujúcom návrhu, ktorý predniesol pán poslanec Jarjabek.
Danko, Andrej, predseda NR SR (2018-05-09):
Pán poslanec Mizík s reakciou.
Pellegrini, Peter, predseda NR SR (2024-01-24):
Na vaše vystúpenie, pán poslanec, evidujem dvanásť faktických poznámok. Ako prvý... Jedenásť, opravujem. Posledný, takže končím možnosť prihlásiť sa, je ich jedenásť. Ako prvý s faktickou pán poslanec Vašečka. Nech sa páči, máte slovo.
Kollár, Boris, predseda NR SR (2023-03-14):
Nech sa páči.
Paška Pavol, predseda NR SR (2014-10-22):
(Hlasovanie.) 133 prítomných, 76 za, 9 proti, 47 sa zdržalo, 1 nehlasoval. Sme v treťom čítaní . Otváram rozpravu. Nemám prihlášku do rozpravy.	Vyhlasujem ju za skončenú.
Ledecký, Vladimír, poslanec NR SR (2022-03-16):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kosová, Ingrid, poslankyňa NR SR (2023-12-18):
Ďakujem veľmi všetkým za takú plodnú diskusiu, ani som nečakala, že na tú rozpravu je toľko veľa faktických poznámok, a dokonca ešte aj reakcia zo zahraničia, veľmi si ju vážim. Môžte mu napísať späť teda v mojom mene a že teda dúfam, že je hrdý aj na Rómky poslankyne, lebo sme tu tri, takže ďakujem, ďakujem. A veľmi rada by som odpovedala na všetky vaše faktické poznámky, ale priznám sa, že niektoré som si nezapísala, nepamätám si ich, ale aspoň to, čo si pamätám. Na pána Dostála, ďakujem vám za tú poznámku, samozrejme, že ono to bolo myslené v kontexte trošku tak satiricky toho, čo teda zaznievalo od, z médiá od poslancov koalície. Ale v podstate pravdou je, že my to tu naťahujeme, áno, pretože my nemôžme dopustiť, aby nám ukradli Slovensko, aby nám uniesli právny štát. Preto sa to snažíme čo najviac oddialiť, pretože nikto s nami nekomunikuje, nikto s nami nediskutuje a nikto nechce zjednať nápravu, tak bojujeme. Ale každý jeden rokovací deň sa presviedčam o tom, že koalícia to s nami bude mať teda sakra ťažké, a to sa len rozbiehame, lebo sme tu noví. Pretože naše faktické sú naozaj múdre, konštruktívne, inšpiratívne, obohacujúce a mohla by som takto celé dve minúty ešte pokračovať, akí sme super. Ďakujem Braňovi Gröhlingovi za to, že si pripomenul, čo všetko vlastne budú stáť tieto jednotlivé kroky, a pre mňa je najhoršie to, že tých mladých ľudí to bude stáť budúcnosť. Ďakujem pánovi Grendelovi, že mi pripomenul, že pán Fico mi od začiatku pripomínal toho Mečiara, že majú teda veľmi veľa spoločného. A ďakujem a pripájam sa k výzve, Lucia, pretože som presvedčená, že tento štát by mal byť založený na troch základných pilieroch, a to je podpora školstva, zdravotníctva... (Prerušenie vystúpenia časomerom. Potlesk.)
Novotný, Viliam, poslanec NR SR (2014-11-09):
Ďakujem pekne. Pán premiér, dôvodov na vaše odvolanie je veľa. Dovoľte mi z nich spomenúť len dva zo zdravotníctva. Tým prvým dôvodom je tunelovanie a plytvanie verejných zdrojov v zdravotníctve nominantmi strany SMER, dokázaný prípad, dokázaný vami, vy ste odvolali ministerku zdravotníctva, pardon, nechali ste ju odísť pre tunelovanie a plytvanie verejných zdrojov v zdravotníctve v piešťanskej nemocnici nominantmi strany SMER. Tým druhým dôvodom je stav slovenského zdravotníctva. Po dva a pol roku je slovenské zdravotníctvo počas vašej vlády v horšom stave, než v akom ste ho preberali. Najkrajším dôkazom toho je zavedenie registračných pokladníc v ambulanciách ministrom Kažimírom. Chce vybrať na poplatkoch na dani 70 mil. eur, rozumiete tomu, v bezplatnom Ficovom zdravotníctve vybrať na dani za poplatky 70 mil. To už nie je obchod so zdravím, ktorý ste tak kritizovali, to je hypermarket so zdravím, ktorý tu zavádzate. Mnohí sa ma pýtali, prečo ste tak rýchlo odvolali pani ministerku Zvolenskú. A ja vidím na to jeden jediný dôvod. A ten vám poviem. Závažné podozrenia, že tu nejde o jeden jediný predražený nákup cétečka, sú tu z plytvania a tunelovania verejných zdrojov v zdravotníctve nominantmi strany SMER naprieč celým zdravotníctvom, nominantmi vašej strany, pán premiér, strany, ktorej predsedáte. Preto ste rýchlo odvolali pani ministerku Zvolenskú, aby sa po tom už nepátralo, aby v tom už bol pokoj, aby sa nikto na nič nepýtal. Ale nedarí sa vám to, ľudia sa pýtajú, ľudia chcú vedieť, chcú vedieť lekári, sestry, pacienti, opozícia, verejnosť, prečo sa rozkráda slovenské zdravotníctvo počas vašej vlády, pán premiér.
Hrnčiar, Andrej, podpredseda NR SR (2018-09-20):
Pán podpredseda vlády, ďakujeme pekne. Vyčerpali ste aj limit.
Puci, Róbert, poslanec NR SR (2014-06-03):
Teraz pristúpime k pozmeňujúcemu návrhu pána poslanca Zsolta Simona, ktorý žiada hlasovať o bode č. 1 osobitne a o bodoch 2 až 6 spoločne. Pán predseda, dajte, prosím, hlasovať o bode č. 1.
P. Paška, predseda NR SR: (2008-07-02):
(Hlasovanie.) 134 prítomných, 132 za, 2 nehlasovali. Konštatujem, že sme vyslovili súhlas s uvedenou zmluvou . Teraz pán poslanec Bugár uvedie hlasovanie o návrhu uznesenia k návrhu na vyslovenie súhlasu Národnej rady s vypovedaním Zmluvy medzi Československou socialistickou republikou a Mongolskou ľudovou republikou o úprave dvojakého štátneho občianstva. Je to tlač 641.
Grendel, Gábor, podpredseda NR SR (2023-02-16):
S faktickou poznámkou vidím pána poslanca Štefana Kuffu, ktorého však nevidím v sále, takže budú faktické poznámky. V rozprave teraz vystúpi pán poslanec Marián Viskupič.
Hrnčiar, Andrej, podpredseda NR SR (2019-06-19):
Pán poslanec Paška.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 142, za 78, zdržalo sa 64. Konštatujem, že sme uvedený návrh schválili
Bugár, Béla, podpredseda NR SR (2018-09-13):
Nech sa páči, prezentujme sa a hlasujme o skrátení lehoty. (Hlasovanie.) Prítomných 143 poslancov, za 83, proti 42, zdržalo sa 18 poslancov. Lehoty sme skrátili, môžme pristúpiť k jednotlivým hlasovaniam.
P. Hrušovský, podpredseda NR SR: (2001-10-17):
Teraz pristúpime k rokovaniu o trinástom bode programu, ktorým je návrh poslanca Národnej rady Slovenskej republiky Gabriela Palacku na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , ktorý ste dostali ako tlač 1128. Prosím, aby predmetný návrh zákona uviedol pán poslanec. Nech sa páči, pán poslanec Palacka, máte slovo. G. Palacka, poslanec: Ďakujem, pán predsedajúci. Vážené dámy, vážení páni, dovoľte mi, aby som uviedol návrh na vydanie zákona, ktorým sa mení a dopĺňa zákon Národnej rady č. 350/1996 Z. z. o rokovacom poriadku Národnej rady v znení neskorších predpisov. Ide o vcelku obsiahlu novelu nášho rokovacieho poriadku, ktorú si vyžiadali dve okolnosti. Prvá je tá, že po prijatí novely ústavy sa vlastne dosť podstatným spôsobom zmenili niektoré kompetencie Národnej rady Slovenskej republiky a tieto treba premietnuť do rokovacieho poriadku. Ide o úpravy napr. voľby sudcov, čo v rokovacom poriadku doteraz bolo upravené podľa predchádzajúceho znenia ústavy a treba to upraviť podľa nového znenia ústavy. Treba upraviť spôsob alebo procedúru, ako sa volí sudcovská rada, treba upraviť procedúru, ako sa bude voliť ombudsman, teda verejný ochranca práv, a niektoré ďalšie ustanovenia. Tieto časti novely boli konzultované s odborom legislatívy Kancelárie Národnej rady a, samozrejme, v druhom čítaní bude možné o nich diskutovať podrobne. Myslím si však, že by bolo naozaj účelné, aby sme tento návrh zákona posunuli do druhého čítania, aby sme túto úpravu rokovacieho poriadku mohli od 1. januára budúceho roku používať. Okrem tohto som sa rozhodol upraviť aj procedúru hlasovania v Národnej rade Slovenskej republiky, a to tak, aby sa hlasovanie o jednotlivých bodoch programu uskutočnilo vždy vo vopred určený čas, a to vo večerných hodinách každého dňa. Táto úprava podľa môjho názoru značne zefektívni prácu snemovne, pretože sa vyhneme častým neefektívnym zdržaniam, prestávkam a podobne, a bude možné priebežne rokovať a vždy v určenú hodinu hlasovať, kde, myslím si, všetci kolegovia si budú môcť upraviť svoj vlastný program tak, aby sa zúčastnili hlasovania podľa možnosti vždy, keď je to potrebné. Koniec koncov príklad dnešného rokovania je tiež ukážkou toho, že takto to môže fungovať. A myslím si, že by bolo účelné, keby sme to takto upravili v rokovacom poriadku. Všetky tieto zmeny, samozrejme, je možné podrobne diskutovať v druhom čítaní. Ja som pripravený či vo výboroch, či tu v pléne túto diskusiu si vypočuť a prípadne zmeniť niektoré ustanovenia, niektoré podrobnosti tohto návrhu zákona, a preto vás prosím, vážení kolegovia, o podporu, aby tento zákon mohol byť prerokovaný v druhom čítaní. Ďakujem pekne.
Remišová, Veronika, poslankyňa NR SR (2017-02-02):
Ďakujem kolegom za veľmi dobré pripomienky. Ešte k pánovi Bublavému. Dali ste kandidáta, ale akého kandidáta, viete veľmi dobre výrok, ktorý zľudovel, že Kotlebu by porazilo aj vrece zemiakov, to je jedna vec. Za druhé, viete veľmi dobre, že výsledky Kotleba zbieral najmä v priestore, kde bol silný najprv Mečiar, potom Slota a kde ste mali vy veľmi silné pozície. V tých častiach Banskobystrického kraja, nie v prostredí, kde víťazila pravica, v tých častiach, kde víťazil SMER. Čiže vám zobral vašich kandidátov, pardon, vašich voličov, pretože vy ste dali zlého kandidáta a vy ste zlyhali v tomto kraji. Ale samozrejme, ja vás vyzývam, ako ste povedali, správajme sa zodpovedne a z tohto miesta vás vyzývam, aby ste sa pridali k nám a v tej Banskej Bystrici niečo poriešili. Že dúfam, že tie stranícke záujmy pôjdu bokom, a teda keď chceme v Banskej Bystrici zvíťaziť, tak podporíme nejakého vhodného kandidáta a nie takého, ktorého porazí aj to vrece zemiakov, takže to je toľko k tomu. Ďakujem.
Glenda, Tibor, poslanec NR SR (2019-03-27):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Plavčan, Peter, minister školstva, vedy, výskumu a športu SR (2016-06-15):
Dámy a páni, máte pravdu, klíma školy, jednoducho tá atmosféra na škole a tak isto aj doma v rodinách musí byť nastavená tak, že deti budú a učitelia radi chodiť do školy. To, čo hovoríme pri reforme, jednoducho nie je to len v peniazoch, je to aj v tom, že tí rodičia sa budú detí doma pýtať, nemôžeme ich vynechať z toho procesu, sa budú doma pýtať nielen to, že čo bolo v škole a uspokoja sa s odpoveďou nič. Je to jednoducho o tom, že sa budú viac zaujímať o dianie v škole a tak isto keď aj učitelia pocítia našu podporu, že tú našu podporu majú, tak sa domnievam, že aj tie vzdelávacie výsledky môžu byť lepšie. A tú podporu musíme dať dvojakú. To znamená aj v platoch, ale aj v podpore výchovy a vzdelávania v školách, materiálnom vybavení, vo všetkom a celá verejnosť nám musí napomôcť vrátane médií. Takže chcem vám veľmi pekne poďakovať za tvorivú a veľmi kultivovanú diskusiu a prosím o podporu tohto návrhu zákona. Ďakujem.
Klus, Martin, podpredseda NR SR (2019-11-28):
Ďakujem, pán podpredseda vlády. Vyčerpali sme týmto čas určený na otázky položené predsedovi vlády Slovenskej republiky a pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Juraja Blanára na ministerku kultúry Ľubicu Laššákovú a znie nasledovne: „Vážená pani ministerka, výsledkom vašej pracovnej cesty v Nemecku bola informácia o možnej spoluprácu v oblasti audiovízie a koprodukcie. Mohli by ste konkretizovať vaše plány v tejto oblasti?“ Prosím, pani ministerka, o odpoveď na otázku v maximálnom trvaní päť minút.
Hrnčiar, Andrej, podpredseda NR SR (2019-03-27):
Ďakujem. Prerušujem rokovanie o tomto bode programu. Teraz nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1380. Návrh na jeho pridelenie na prerokovanie výborom je v rozhodnutí č. 1454. Dávam slovo poslancovi Eugenovi Jurzycovi, aby za skupinu poslancov návrh zákona uviedol.
Kollár, Boris, predseda NR SR (2021-09-30):
S reakciou na faktické bude pán poslanec Baránik, nech sa páči, máte slovo.
Karahuta, Jaroslav, poslanec NR SR (2020-04-22):
Týmto sme, týmto sme hlasovali o všetkých pozmeňujúcich návrhoch. Pán predsedajúci, keďže návrh zákona prerokúvame v skrátenom legislatívnom konaní, sme v treťom čítaní, prosím, otvorte rozpravu.